Il-Kunsill illum approva konklużjonijiet dwar is-Sħubija tal-Lvant lil hinn mill-2020, fejn afferma mill-ġdid l-importanza strateġika tas-sħubija, u l-impenn konġunt li żona komuni ta' demokrazija stabbiltà kondiviżi Il-konklużjonijiet tal-Kunsill tal-lum jagħtu segwitu għall-konklużjonijiet tal-Kunsill Ewropew tal-20 ta' Ġunju 2019, li fakkru l-għaxar anniversarju tas-Sħubija tal-Lvant, u l- komunikazzjoni konġunta: "Il-politika tas-Sħubija tal-Lvant lil hinn mill-2020: It-Tisħiħ tar-Reżiljenza - Sħubija tal-Lvant li tikseb riżultati għal kulħadd " tat-18 ta' Marzu 2020. Fil-konklużjonijiet tiegħu l-Kunsill jilqa' l-kisbiet sinifikanti tas-Sħubija tal-Lvant sal-lum, u jtenni l-approċċ tiegħu bbażat fuq l-inċentivi u l-kondizzjonalità bħala mezz biex iħeġġeġ lill-pajjiżi tas-Sħubija biex ikomplu u jkabbru l-isforzi tagħhom f'dan ir-rigward. Il-Kunsill jikkonferma li l- qafas ta' politika attwali , inkluż is-sett ta' " 20 riżultat tanġibbli għall-2020 ", huwa validu u jwassal għal riżultati u benefiċċji tanġibbli għan-nies. Il-Kunsill jenfasizza wkoll l-importanza li s-Sħubija tal-Lvant futura tkun qafas għall-kooperazzjoni aktar strateġiku ambizzjuż inklużiv , li jippermetti li l-parteċipanti jindirizzaw flimkien sfidi komuni u globali f'firxa wiesgħa ta' oqsma, speċjalment fis-sitwazzjoni attwali bla preċedent ikkawżata mill- pandemija tal-COVID-19 Il-konklużjonijiet jappellaw bil-qawwa għal impenn imġedded għall- prinċipji fundamentali tas-Sħubija tal-Lvant. Dawn jinkludu d-demokrazija, id-drittijiet tal-bniedem, l-istat tad-dritt, il-governanza tajba, u politiki kontra l-korruzzjoni li jirnexxu, iżda wkoll riformi ekonomiċi, sfidi fl-oqsma tal-ambjent, il-klima u l-enerġija, it-trasformazzjoni diġitali u l-investiment fin-nies. Fl-aħħar nett, il-Kunsill jistenna b'interess is- Summit li jmiss tas-Sħubija tal-Lvant , li mistenni jeżamina r-riżultati miksuba sa mill-aħħar Summit fl-2017, japprova l-objettivi ta' politika fit-tul, u jistabbilixxi t-triq 'il quddiem fit-tisħiħ u l-approfondiment ulterjuri tal-kooperazzjoni, kif ukoll jagħti mandat għall-ħidma preparatorja fuq il-ġenerazzjoni li jmiss ta' riżultati wara l-2020. Konklużjonijiet tal-Kunsill dwar is-Sħubija tal-Lvant lil hinn mill-2020 Din ir-riżorsa bħalissa hi disponibbli biss bil-lingwa jew il-lingwi li ġejjin: Komunikazzjoni Konġunta: "Il-politika tas-Sħubija tal-Lvant lil hinn mill-2020: It-Tisħiħ tar-Reżiljenza - Sħubija tal-Lvant li tikseb riżultati għal kulħadd" Konklużjonijiet tal-Kunsill Ewropew tal-20 ta' Ġunju 2019 Sħubija tal-Lvant (paġni dwar il-politika tal-Kunsill) L-appoġġ tal-UE lill-pajjiżi tas-Sħubija tal-Lvant fil-ġlieda kontra l-COVID-19 Skeda informattiva: Il-politika tas-Sħubija tal-Lvant lil hinn mill-2020 Skeda informattiva dwar ir-relazzjonijiet bejn l-UE u l-Armenja Skeda informattiva dwar ir-relazzjonijiet bejn l-UE u l-Ażerbajġan Skeda informattiva dwar ir-relazzjonijiet bejn l-UE u l-Belarussja Skeda informattiva dwar ir-relazzjonijiet bejn l-UE u l-Georgia Skeda informattiva dwar ir-relazzjonijiet bejn l-UE u l-Moldova Skeda informattiva dwar ir-relazzjonijiet bejn l-UE u l-Ukrajna